I 2006 vant han flere internasjonale gullmedaljer. Sesongen startet med ny afrikansk innendørsrekord 2. februar i Stockholm, med 8,36 meter. I mars vant han gull ved VM i friidrett innendørs 2006 i Moskva med 8,30 meter, én cm foran Irving Saladino. Senere i mars vant han gull ved Samveldelekene 2006, og i august vant han gull ved Afrikamesterskapet i friidrett 2006 i Bambous på Mauritius. I afrikamesterskapet hoppet han 8,51 meter i siste hopp, men medvinden (+3,7) var for stor til at dette ble godkjent som rekord. Han fikk en ny fjerdeplass ved IAAF World Athletics Final i Stuttgart i september, og fikk samme plassering ved Verdenscupen i friidrett.